
Par grozījumu Gulbenes novada pašvaldības domes 2025.gada 29.maija lēmumā
Nr. GND/2025/401 “Par projekta “Stāmerienas pils iekštelpu pārbūve, restaurācija un atjaunošana 1. kārta” līdzfinansējuma nodrošināšanu”
Ar Gulbenes novada pašvaldības domes 2025.gada 29.maija lēmumu Nr. GND/2025/401 “Par projekta “Stāmerienas pils iekštelpu pārbūve, restaurācija un atjaunošana 1. kārta” līdzfinansējuma nodrošināšanu” (protokols Nr. 12; 70.p) nolemts atbalstīt projekta “Stāmerienas pils iekštelpu pārbūve, restaurācija un atjaunošana 1. kārta” (turpmāk – Projekts) pieteikuma iesniegšanu Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās"  5.1.1.6. pasākuma “Kultūras mantojuma saglabāšana un jaunu pakalpojumu attīstība"” atklātā projektu iesniegumu konkursā un nodrošināt nepieciešamo līdzfinansējumu 65869,62 EUR (sešdesmit pieci tūkstoši astoņi simti sešdesmit deviņi euro, 62 centi) (tajā skaitā PVN) apmērā, ņemot  aizņēmu Valsts kasē.
Projekts konkursā atbalstīts un 2026.gada 12.janvārī parakstīts līgums nr.5.1.1.6/1/26/A/008 ar Centrālo finanšu līgumu aģentūru par Projekta realizāciju (reģistrēts Gulbenes novada pašvaldības lietvedībā ar nr. GND/9.19/26/9), kurā noteikts, ka Projekta attiecināmās izmaksas ir 296963,37 EUR (divi simti deviņdesmit seši tūkstoši deviņi simti sešdesmit trīs euro, 37 centi), no kurām Eiropas reģionālā attīstības fonda (turpmāk – ERAF) finansējums ir 231093,75 EUR (divi simti trīsdesmit viens tūkstotis deviņdesmit trīs eiro, 75 centi) jeb 77,82% un pašvaldības līdzfinansējums 65869,62 EUR (sešdesmit pieci tūkstoši astoņi simti sešdesmit deviņi euro, 62 centi) jeb 22,18%. Pievienotās vērtības nodoklis ir iekļauts attiecināmajās izmaksās.
Projekta īstenošanas laikā būvobjektā, saskaņā ar 2026. gada 24.marta Fakta konstatācijas aktu Nr. 1 un 2026.gada 3.septembra Fakta konstatācijas artu Nr.2, tika konstatēta nepieciešamība veikt izmaiņas būvprojektā – veikt apkures cauruļu izbūvi cokolstāva grīdā, nevis zem griestiem, šķērsojot vēsuriskās ķieģeļu mūra ailes; veikt apkures katla pārcelšanu no ratnīcas telpas nr.21 uz nr.7. Izmaiņas būvprojektā saskaņotas būvvaldē 10.09.2026. 
Ņemot vērā minēto, ar būvdarbu veicējs SIA "Ozolmājas" (iepirkuma nr. GNP 2025/133/ERAF līgums) veikusi izslēgto un ieslēgto darbu aprēķinu, kas attiecīgi noslēgtā līguma kopējo summu ar PVN palielina no 242340,36 EUR (divi simti četrdesmit divi tūkstoši trīs simti četrdesmit eiro, 36 centi) uz 279878,52 EUR (divi simti septiņdesmit deviņi tūkstoši astoņi simti septiņdesmit astoņi euro, 52 centi). 
Grozot Projekta attiecināmo izmaksu kopējo tāmi starp pozīcijām, daļa no papildus izmaksām tiek nosegtas, taču pilnai izmaksu segšanai pietrūkst 14939,95 EUR (četrpadsmit tūkstoši deviņi simti trīsdesmit deviņi euro, 95 centi), tai skaitā PVN. Nepieciešamais finansējums šo darbu veikšanai ir nodrošināms no Gulbenes novada pašvaldības budžeta līdzekļiem, tādejādi nosakot, ka Projekta attiecināmās izmaksas ir 311903,32 EUR (trīs simti vienpadsmit tūkstoši deviņi simti trīs euro, 32 centi), no kurām ERAF finansējums ir 231093,75 EUR (divi simti trīsdesmit viens tūkstotis deviņdesmit trīs eiro, 75 centi) jeb 74.09% un pašvaldības līdzfinansējums 80809,57 EUR (astoņdesmit tūkstoši astoņi simti deviņi euro, 57 centi) jeb 25,91%.
Ņemot vērā, Vienošanās par Eiropas Savienības fonda projekta īstenošanu Nr.5.1.1.6/1/25/A/008 1.pielikuma 9.14.punktu, kas nosaka, ka Avansa maksājumu un stapposma maksājumu summa nedrīkst pārsniegt 90% no Projekta piešķirtā ERAF finansējuma, pašvaldībai no saviem finanšu resursiem jānodrošina priekšfinansējums 10% apmērā no piešķirtā ERAF jeb 23109,38 EUR (divdesmit trīs tūkstoši viens simts deviņi euro, 38 centi).
Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot:  ar 11 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. IZDARĪT Gulbenes novada pašvaldības domes 2025. gada 29.maija lēmumu Nr. GND/2025/401 “Par projekta “Stāmerienas pils iekštelpu pārbūve, restaurācija un atjaunošana 1. kārta” līdzfinansējuma nodrošināšanu” (protokols Nr.12; 70.p) šādu grozījumu:
	 izteikt 2.punktu šādā redakcijā: 
“ 2.	UZDOT Gulbenes novada Centrālās pārvaldes Finanšu nodaļai nepieciešamo līdzfinansējumu 80809,57 EUR (astoņdesmit tūkstoši astoņi simti deviņi euro, 57 centi) apmērā un priekšfinansējumu 23109,38 EUR (divdesmit trīs tūkstoši viens simts deviņi euro, 38 centi) apmērā nodrošināt ņemot aizņēmu Valsts kasē.”
2. Lēmums stājas spēkā ar tā pieņemšanas brīdi. 

